དགྲ་འདུལ་གྱིས་གསུང་བཤད་ཁྲོད་འདི་སྐད།བོད་བརྒྱུད་ནང་བསྟན་གྱི་ཆོས་དོན་དགོངས་འགྲེལ་ལས་དོན་ཁྲོད་དུ།བོད་བརྒྱུད་ནང་བསྟན་པའི་སྡེ་ཡིས་ནུས་པ་གཙོ་བོ་བཏོན་ཡོད།ལོ་ངོ་རིང་གི་འཚོལ་ཞིབ་དང་ལག་ལེན་བརྒྱུད་བོད་བརྒྱུད་ནང་བསྟན་གྱི་ཆོས་དོན་དགོངས་འགྲེལ་ལས་དོན་ལ་གྲུབ་འབྲས་ཆེན་པོ་ཐོབ་ཡོད་པ་དང་།གཞུང་ལུགས་དགོངས་འགྲེལ་གཏིང་ཇེ་ཟབ་དང་ལག་ལེན་དང་ཉམས་མྱོང་ཕུན་སུམ་ཚོགས་པོ་བླངས་ཡོད་པ་མ་ཟད།ལས་ཀའི་ནང་རྐྱེན་ལུགས་འཐུས་སྒོ་ཇེ་ཚང་དུ་སོང་ཞིང་དད་ལྡན་མང་ཚོགས་ལ་སློབ་གསོ་དང་ལམ་སྟོན་གྱི་ནུས་པ་ཡང་ཇེ་ཆེར་སོང་ཡོད་པས།བོད་བརྒྱུད་ནང་བསྟན་དང་སྤྱི་ཚོགས་རིང་ལུགས་ཀྱི་སྤྱི་ཚོགས་གཉིས་ཕུན་ཚུན་འཆམ་མཐུན་ཡོང་བའི་ཕྱོགས་ལ་ནུས་པ་གལ་ཆེན་བཏོན་ཡོད།བོད་བརྒྱུད་ནང་བསྟན་གྱི་ཆོས་དོན་དགོངས་འགྲེལ་ནི་བོད་བརྒྱུད་ནང་བསྟན་དང་སྤྱི་ཚོགས་རིང་ལུགས་ཀྱི་སྤྱི་ཚོགས་གཉིས་ཕན་ཚུན་འཆམ་མཐུན་ཡོང་བྱེད་ཀྱི་ཐབས་ལམ་གལ་ཆེན་ཞིག་ཡིན་པས།ནང་བསྟན་ཀྲུང་གོ་ཅན་དུ་འགྱུར་བའི་ཁ་ཕྱོགས་ངེས་པར་དུ་རྒྱུན་འཁྱོངས་བྱེད་དགོས་ལ།དེ་བཞིན་དུ་བོད་བརྒྱུད་ནང་བསྟན་སྐྱོན་བྲལ་ངང་འཕེལ་རྒྱས་ཡོང་བར་ནང་རྐྱེན་གཙོ་བོ་ཡིན་པས།སྤྱི་ཚོགས་ཞབས་ཞུ་དང་།སེམས་ཅན་དོན་གཉེར་ལ་ངེས་པར་དུ་དམིགས་ནས་ལས་སྤེལ་དགོས་ཟེར།